Ενδεικτική απάντηση
2.1
Γεωργία και κτηνοτροφία είναι άρρηκτα συνδεδεμένες αφού: 1. η γεωργία αποτελεί τη βασικότερη πηγή εξασφάλισης ζωοτροφών για την ανάπτυξη της κτηνοτροφίας, και 2. η κτηνοτροφία συμβάλλει αποφασιστικά στην αναζωογόνηση της γης με την κοπριά που παράγει, διαμορφώνοντας έτσι ένα ιδανικό ισοζύγιο απαραίτητο για μια αειφόρα, αλλά και οικολογική παραγωγή.  
Εναλλακτικά ο μαθητής μπορεί να απαντήσει απλά (με δικά του λόγια) ότι 1. η γεωργία προσφέρει ζωοτροφές στην κτηνοτροφία και 2. η κτηνοτροφία προσφέρει την κοπριά της στην γεωργία. 

2.2 
Ο μαθητής θα πρέπει να αναφέρει τρεις από τις παρακάτω μεταβολές.  
Οι κυριότερες μεταβολές που παρατηρούνται στα εξημερωμένα ζώα σε σχέση με του άγριους προγόνους τους είναι οι εξής: 1. Σημαντική αύξηση των αποδόσεων (γάλα, μαλλί, κρέας), 2. Μεταβολή του μεγέθους του σώματος (αύξηση ή μείωση) ανάλογα με το είδος, 3. Βραχυκεφαλισμός, 4. Μεταβολές του χρώματος στο δέρμα ή στο τρίχωμα (μεγαλύτερη κλίμακα χρωμάτων), 5. Μεταβολή της ικανότητας αντίδρασης σε εξωτερικά ερεθίσματα (αύξηση ή μείωση) ανάλογα με το είδος.  
